Il-GWU tkompli bin-negozjar tagħha mal-WSC dwar il-pakkett finanzjarju Fl-aħħar jiem, it-Taqsima GWU Gvern u Entitajiet Pubbliċi tal-GWU kompliet bin-negozjar tagħha mal-Water Services Corporation (WSC) fejn kompla jiġi diskuss il-pakkett finanzjarju. Filwaqt li t-Taqsima nnotat li l-Korporazzjoni qiegħda tagħmel mill-aħjar li tista' sabiex jintlaħaq pakkett tajjeb iżda xorta għad ma hemmx qbil. Matul il-jum tal-Erbgħa, il-GWU avżat li jekk mhux se jkun hemm żidiet fil-pagi kif qed jiġi propost, il-union ser tkompli taħdem fl-aħjar interessi tal-ħaddiema tagħha.